ConquerChibi

Jose Ignasio Alonso Engel

Eric Cugat Herraiz

Àngel Farré Echaburua

Albert Martínez Oliver

Marc Segura Duran

Índex

1. Introducció

2. Món de joc

2.1. Ambientació

2.2. Historia

2.3. Personatges principals

2.4. Nivells

3. Mecàniques i gameplay

3.1. Mecàniques

a) Personatges

b) Escenaris

3.2. Gamefeel

3.3. Regles

4. Interacció d’usuari

5. Disseny de nivells

6. Pla de projecte

7. Màrqueting

1. Introducció

**Conquer Chibi** és un joc de lluita i plataformes multijugador en 3D inspirat, entre altres, en la saga de jocs *Super Smash Bros*. L’objectiu dels jugadors és expulsar als jugadors de l’escenari de tal forma que no siguin capaços de tornar.

2. Món de joc

2.1. Ambientació

El joc té un estil chibi ([exemple](https://vignette.wikia.nocookie.net/finalfantasy/images/d/d2/WoFF_Lann_Lilkin.png/revision/latest?cb=20170605122646)) i està inspirat en la època compresa aproximadament entre finals de la Edat mitjana i inicis de la Edat moderna. Tanmateix, el joc es basa en diferents cultures d’arreu del món (esquimal, nòrdica, japonesa...) i els aplica als personatges i als escenaris.

2.2. Historia

Paranoia Etèria, una poderosa i longeva entitat fascinada pel potencial dels éssers humans en relació a la lluita, decideix escollir als millors de la Terra.

Cinc són els guerrers escollits per a saciar les seves ànsies de lluita. Tan excelsa es la seva habilitat bèl·lica que fins i tot han desenvolupat poders místics més enllà de la mera concepció física, un potencial conegut com popularment com a màgia.

Així doncs, la Paranoia Etèria decideix reunir-los per a forçar-los a lluitar entre sí i exprimir tot el seu potencial. Qui serà el que quedarà en peu en aquesta batalla que transcendeix l’espai i el temps i clama ser el major combat que mai ha esdevingut en cap dimensió existent?

2.3. Personatges principals

**Nilak**

Es tracta d’un solitari esquimal que ha viscut tota la seva vida a l’àrtic. És un caçador expert i un pescador inigualable, i fins i tot un cop va ser capaç de vèncer a un os polar que el va atacar pensant-se que era una foca.

En Nilak viu en un petit iglú enmig d’una esplanada de neus perpètues, on el gèlid clima ha forjat el seu temperament i l’ha fet capaç d’assolir els seus objectius amb una calma i temperament difícils de creure a primer cop d’ull en situacions tan extremes. Sempre porta amb ell un arpó que empra amb una velocitat i precisió inigualables tant per caçar i pescar com per a defensar-se o tractar amb el gel.

Les seves habilitats van arribat a tal punt que fins i tot va arribar a desenvolupar poders màgics acords a l’entorn on viu: es capaç de controlar l’aigua i crear gel o corrents glaçades. Aquestes destreses l’han permès convertir-se en un encara millor caçador, i la poca gent que coneix de la seva existència el consideren com una llegenda viva de la zona.

Al viure aïllat dels demés, no és gaire xerrador, ja que simplement no està acostumat a parlar amb ningú, però si es troba amb algú sempre es comporta de forma molt amable. Tampoc coneix gaire què hi ha més enllà del glaç i la neu de les terres on viu, i alguns cops s’ha sorprès a sí mateix pensant quin tipus d’animals hi podria trobar.

El seu nom significa “tros de gel d’aigua dolça”.



**Björn**

Originari del poblat de Ribe, en Björn és el líder d’una tripulació vikinga famosa pels estralls que genera als pobles veïns, però al mateix temps protegeixen Ribe de lladregots i d’invasors, fet que els proveeix de tot el menjar i alcohol que volen quan tornen d’un dels seus innumerables viatges.

Fa molts anys, en Björn va salvar la vida a Eivor, una völva que vivia enmig d’un frondós bosc, de l’atac d’un os enfollit de més de 2 metres. Va ser capaç de noquejar-lo d’un cop de puny, però quan li anava a llevar la vida amb la seva pesada espada, la völva el va aturar, doncs apreciava la vida de tots els habitants del bosc. Tanmateix, com a recompensa per haver-li salvat la vida, Eivor va imbuir en Björn amb un encanteri li permetia controlar la terra, podent generar terratrèmols amb una mera petjada o alçar una columna de roca només alçant la seva destral a l’aire.

Des de llavors, les histories sobre els poders del temible Björn i els seus homes van fer-se famoses arreu.

El seu nom significa “os”.




**Mitsuki (**[**光月**](https://en.wikipedia.org/wiki/Mitsuki)**)**

Mitsuki es la millor [kunoichi](https://es.wikipedia.org/wiki/Kunoichi) del [clan Takeda](https://es.wikipedia.org/wiki/Clan_Takeda). Entrenada per la famosa [Lady Chiyome](https://es.wikipedia.org/wiki/Chiyome_Mochizuki), va excedir totes les seves expectatives, superant fins i tot a tots els ninjes masculins al servei del clan.

Lady Chiyome no va voler que la Mitsuki desaprofités el seu enorme potencial amb els típics entrenaments de disfresses i tècniques de seducció que ensenyava a les altres kunoichi a les que havia entrenat amb anterioritat, pel que va educar-la per tal que dominés a la perfecció l’ús de totes les armes ninja (d’entre les quals, els shurikens, els [obriülls](https://ca.wikipedia.org/wiki/Obri%C3%BClls_(arma)), el sai i el kusarigama eren les preferides de la Mitsuki). Lady Chiyome també va ensenyar-li un ninjutsu secret que només els ninjes de major rang i prestigi coneixien: el “majutsu” (魔術), o tècniques màgiques.

Amb el temps, la Mitsuki va inclinar-se més per la variant del “kazemajutsu” (風魔術), l’art centrada en la màgia de vent. Amb aquesta, era capaç de millorar la utilitat de les seves armes llancívoles, dotant-les no només de més força i abast, sinó que permet que realitzen trajectòries inimaginables.

El seu nom significa “llum de lluna”.



**Citlamina**

No hi ha una amazona més forta que Citlamina. És la principal guerrera de la seva tribu, situada en alguna zona ignota propera a Calakmul, i la matriarca d’aquesta, pel que té una gran responsabilitat dins del grup. La seva habilitat amb l’arc no té parangó, i és la mestra de llança de la tribu, ensenyant a les seves companyes.

Hi ha un rumor entre les últimes tribus que afirmen que Citlamina es la filla de Kauil, el déu del foc, ja que moltes vegades usa fletxes de foc per a atacar, tan brillants com les pròpies estrelles. Fins i tot alguns afirmen que es capaç d’alterar els flux de lava de les cavernes subterrànies, i també pot crear foc del no res. És, fins i tot, considerada com la causant de l’única erupció de lava coneguda del Chichonal, la qual va arrasar una antiga tribu rival que amenaçava l’existència de la tribu de la Citlamina.

Tanmateix, fa uns pocs anys va treure-li la vida accidentalment a la seva parella, i des de llavors es mostra molt reticent a emprar els seus poders ignis i va intensificar el seu entrenament amb l’arc i la llança per a no haver de dependre’n, però encara els fa servir en casos d’extrema necessitat, on la vida de la seva tribu estigui en perill.

El seu nom significa “Fletxes de les estrelles”.



**Siegfried**

Siegfried és un cavaller germànic de la ordre dels Cavallers Teutons. Amb la resta de membres de la seva ordre va participar a una Creuada per recobrar Terra Santa. Un cavaller molt devot; segons el seus companys era tan devot que va rebre el poder de la llum i del llampec com una benedicció de Déu mateix per ajudar-li a combatre els infidels.

Desprès de la Creuada es va retirar amb la resta de membres de la seva ordre a un territori situat a Prússia, on va seguir lluitant per la ordre. Es un cavaller que porta armadura pesada y una gran espasa i fa servir atacs pesats i contundents.

Uns anys després de la Creuada, en Siegfried es va topar amb la tripulació d’en Björn, que havia decidit assaltar la zona i fer-se amb tot allò amb un mínim de valor. En Siegfried i en Björn van a arribar a enfrontar-se cara a cara, i tot i que finalment en Siegfried va aconseguir fer marxar el grup de vikings, va ser un combat molt igualat on tots dos per poc van arrabassar-se la vida mútuament.

El seu nom significa “Victoria”(sige) i “Pau” (fridu), ideals pels quals ell combat.




2.4. Nivells

**Siku Angisooq**

Es tracta de la llar d’en Nilak. Viu en un iglú en un gran iceberg flotant envoltat d’altres més petits, i aprofita l’entorn per a entrenar abans d’anar a caçar. Les corrents marines desplacen els blocs de gel més petits per tot arreu, i l’aigua en la que floten, si bé afable, és tan freda que poca gent es capaç de suportar la seva temperatura.


El seu nom significa “Gran gel”.



Evig Herlighed

Un coliseu situat no gaire lluny de Lindholm Høje, però d’ubicació exacta desconeguda per a la majoria. Es diu que només els lluitadors més braus són capaços d’intuir on es troba per a poder participar en un dels cruents combats que allí esdevenen.


El nom del coliseu significa “Glòria Eterna”.



**Aldea Yamikaze (闇風村)**

Antany un poblat que allotjà un bon grapat de poderosos samurais, ara no es més que un grapat de cases abandonades de la mà dels deus. Si bé no hi viu ningú des de finals del període Nara, les cases encara resisteixen molt bé i són fortes i resistents.


La traducció del nom significa “Aldea del vent tenebrós”.



**K’áax Chakhole’en**

Piràmide alçada en honor a Kauil. Les llegendes diuen que els descendents dels constructors de la piràmide, encarregats de realitzar un sacrifici humà cada quarta lluna plena de l’any, van deixar de fer-ho, i com a resposta la pròpia deïtat va descendir i va cremar a tota la tribu fins que només van quedar-ne cendres. Des de llavors molt pocs han gosat apropar-s’hi.


La traducció del nom significa “Mont igni”.

****

Pfarrei des Hungerus


Una parròquia antigament propietat de la diòcesi de Utrecht, i que posteriorment va passar a mans de l’arxidiòcesi de Colònia, però que les guerres van acabar per destruir-la. Construïda en honor al bisbe [Hungerus Frisus](https://es.wikipedia.org/wiki/Hunger_van_Utrecht), va ser enderrocada per un grup d’infidels que van ser ajusticiats poc després per aquesta raó, però no es va restaurar, i la vegetació ha acabat reclamant el terreny.

La traducció del nom significa “Parròquia de Hungerus”.

****

**Paranoia Etèria**

Ubicat en una dimensió alternativa desconeguda, Paranoia Etèria es un camp de batalla amb voluntat pròpia que existeix des de fa milions d’anys enmig del no res. Invoca a aquells que considera els millors guerrers per a que lluitin en cruentes batalles únicament pel seu propi entreteniment.



3. Gameplay

3.1. Button mapping



3.2. Mecàniques

Les mecàniques del joc es diferencien en tres tipus: economia interna, interacció social i interacció operativa (i resolutiva).

Pel que fa a la economia interna del joc, aquest es basa en un sistema de vides. Cada jugador té tres vides i el seu objectiu es treure-li tantes com pugui. El nombre de vides arrabassades es manté fins i tot a l’acabar el combat, per tal de mantenir una sort de sistema de puntuació per si es volen realitzar múltiples combats de forma consecutiva.

Pel que fa a la interacció social, el joc és de caire multijugador, així que tot ell gira en torn a la connexió entre els jugadors. El joc es juga íntegrament “online”, fet que permet que cada jugador tingui la seva pròpia càmera i no hagi d’estar constantment enfocant a la resta de jugadors. Com que això pot resultar desorientant i per sí sol se’n pot treure avantatges injusts, per a ajudar als jugadors a localitzar els seus rivals es disposa d’un minimapa que mostra la posició de tots els jugadors a l’escenari. A més, com una ajuda addicional també s’afegeixen unes línies que connecten els personatges entre sí per no haver d’estar constantment mirant al minimapa cada cop que es vulgui conèixer en quina direcció es troben els demés. Pel que fa les partides en sí, els jugadors esperen en un escenari tipus “Lobby” fins que es connectin tots els jugadors i s’acordi començar el combat (allí no es poden fer mal entre sí, encara). Mentre s’espera, es pot decidir el personatge a controlar i l’escenari a on es jugarà, que s’escollirà a l’atzar d’entre tots els proposats, i també es pot posar el nom al jugador per ser identificable durant les partides per la resta de jugadors.

Finalment, pel que fa la interacció operativa, es dividirà l’apartat en dos: els personatges i els escenaris (que es llistaran individualment en les seves respectives seccions).

1. Personatges

En base al mapeig de tecles de la secció anterior, a continuació es mostren totes les propietats de cada personatge.

|  |  |  |  |
| --- | --- | --- | --- |
| Personatge | Tipus | Activació | Efecte |
| Nilak | Atac terrestre | Atac | Punxa amb el seu arpó cap endavant. |
| Atac terrestre | Atac + Dalt | Punxa amb el seu arpó cap a dalt. |
| Atac terrestre | Atac + Baix | Llança un peix a mode de projectil cap endavant. |
| Atac terrestre | Atac + Dreta |  |
| Atac terrestre | Atac + Esquerra |  |
| Atac aeri | Atac | Genera una explosió gèlida al seu voltant. |
| Atac aeri | Atac + Dalt | Entra en un torrent d’aigua gèlida i ascendeix amb ell. Si algú altre toca l’aigua rebrà mal. |
| Atac aeri | Atac + Baix | Deixa caure un bloc de gel generat als seus peus. |
| Atac aeri | Atac + Dreta |  |
| Atac aeri | Atac + Esquerra |  |
| Habilitat activa | Habilitat | Genera una petita explosió de gel davant seu que congela a qui colpegi, impedint que es mogui durant un segon. S’ha d’esperar 40 segons entre usos. |
| Habilitat passiva | A l’atacar | Tots els seus atacs tenen un 10% de probabilitats de congelar a aquell a qui colpegi, impedint que es mogui durant un segon. |
| Björn | Atac terrestre | Atac | Crea una columna de roca davant seu. |
| Atac terrestre | Atac + Dalt | Fa un petit salt. Fa mal amb les banyes del casc. |
| Atac terrestre | Atac + Baix | Llança la seva destral a mode de bumerang. |
| Atac terrestre | Atac + Dreta |  |
| Atac terrestre | Atac + Esquerra |  |
| Atac aeri | Atac | Colpeja amb la seva destral, primer davant d’ell i després darrere. |
| Atac aeri | Atac + Dalt | S’impulsa cap a dalt amb la destral agafada amb ambdues mans. |
| Atac aeri | Atac + Baix |  |
| Atac aeri | Atac + Dreta |  |
| Atac aeri | Atac + Esquerra |  |
| Habilitat activa | Habilitat | Redueix a la meitat el mal que rep durant 10 segons. S’ha d’esperar 30 segons entre usos. |
| Habilitat passiva | Quan té el 100% de la vida | Duplica el poder dels seus atacs. |
| Mitsuki | Atac terrestre | Atac | Ataca davant seu amb un [sai](https://es.wikipedia.org/wiki/Sai_(arma)). |
| Atac terrestre | Atac + Dalt | Fa un tall sobre seu amb una [kusarigama](https://es.wikipedia.org/wiki/Kusarigama). |
| Atac terrestre | Atac + Baix | Llança un shuriken. |
| Atac terrestre | Atac + Dreta |  |
| Atac terrestre | Atac + Esquerra |  |
| Atac aeri | Atac | Crea corrents d’aire tallants al seu voltant. |
| Atac aeri | Atac + Dalt | Es teletransporta cap a dalt, fent un tall amb un [ninjatō](https://ca.wikipedia.org/wiki/Ninjat%C5%8D) davant d’ella quan reapareix. |
| Atac aeri | Atac + Baix | Llança tres [kunais](https://es.wikipedia.org/wiki/Kunai) al terra en un arc. |
| Atac aeri | Atac + Dreta |  |
| Atac aeri | Atac + Esquerra |  |
| Habilitat activa | Habilitat | Permet teletransportar-se una certa distància cap endavant. S’ha d’esperar 5 segons entre usos. |
| Habilitat passiva | Relatiu a la posició dels personatges | Augmenta el poder dels seus atacs un 20% si colpeja algú que li dona l’esquena. |
| Citlamina | Atac terrestre | Atac | Dispara amb un arc a boca de canó. |
| Atac terrestre | Atac + Dalt | Dispara una fletxa cap a dalt. |
| Atac terrestre | Atac + Baix | Crea un petit bassal de lava davant seu que fa mal al contacte. Desapareix als 15 segons i només se’n pot fer un alhora per jugador. |
| Atac terrestre | Atac + Dreta |  |
| Atac terrestre | Atac + Esquerra |  |
| Atac aeri | Atac | Fa una volta de 360º amb una llança estesa. |
| Atac aeri | Atac + Dalt | Crea un remolí de foc als seus peus que l’impulsa cap a dalt i danya a la resta. |
| Atac aeri | Atac + Baix | Fa una estocada cap a baix amb la llança. |
| Atac aeri | Atac + Dreta |  |
| Atac aeri | Atac + Esquerra |  |
| Habilitat activa | Habilitat | Imbueix les seves armes amb foc, fet que els rivals que rebin un atac seu rebin paulatinament mal fins a perdre un 5% de la vida total (acumulable si s’encadenen múltiples atacs consecutius). El foc de les armes dura 10 segons, i s’ha d’esperar 50 segons entre usos. |
| Habilitat passiva | Quan li baixa la vida per sota del 30% | Duplica el poder dels seus atacs. |
| Siegfried | Atac terrestre | Atac | Fa un tall davant seu amb la espasa. |
| Atac terrestre | Atac + Dalt | Alça l’espasa i genera una petita explosió de llum damunt d’ell. |
| Atac terrestre | Atac + Baix | Estén l’espasa davant seu i de l’extrem en surt un raig elèctric. |
| Atac terrestre | Atac + Dreta |  |
| Atac terrestre | Atac + Esquerra |  |
| Atac aeri | Atac | Apareix un núvol de tempesta sobre seu que descarreguen rajos al seu voltant. |
| Atac aeri | Atac + Dalt | Durant l’atac li apareixen unes ales a l’esquena que li donen un tercer salt més gran. Les ales fan mal al contacte. |
| Atac aeri | Atac + Baix | Cau amb la espasa estesa cap a baix. A l’impactar contra el terra i clavar-hi la espasa es genera una petita explosió de llum al seu voltant. |
| Atac aeri | Atac + Dreta |  |
| Atac aeri | Atac + Esquerra |  |
| Habilitat activa | Habilitat | Durant 10 segons rep un 150% més de dany, però duplica l’atac. S’ha d’esperar 45 segons entre usos. |
| Habilitat passiva | Sempre | Rep un 90% del dany que fan els atacs (és a dir, els atacs li fan un 10% menys de mal del normal). |

1. Escenaris

|  |  |
| --- | --- |
| Nom | Efectes |
| Siku Angisooq | Els icebergs petits del voltant del principal es desplacen contínuament per la zona. |
| Evig Herlighed | Una palanca de l’escenari fa caure una gàbia que pot atrapar temporalment a un personatge que es trobi just a sota. Aquesta es pot trencar si rep suficients atacs. |
| Aldea Yamikaze | Un botó ocult situat al cartell de l’aldea permet girar un panell secret del terra amb obriülls, que fan mal al contacte. |
| K’áax chakhole’en | Cada 30 segons apareixen i desapareixen uns bassals de lava que fan molt de mal al contacte. |

Els escenari restants, Pfarrei des Hungerus i Paranoia Etèria, no tenen cap efecte actiu ni passiu que afecti als combats.

3.3. Gamefeel

Al ser un joc basat en el multijugador en línia, la càmera dona una major llibertat al jugador de cara a enfocar-la cap a on vulgui, tot i que també es troba a una distància suficient respecte del personatge com per a tindre una àmplia visibilitat.

Els escenaris tindran música, i tant els atacs dels personatges com la interacció d’aquests en l’entorn reproduiran uns SFX adients amb la situació (per exemple, els llampecs d’en Siegfried reproduiran un so elèctric).

3.4. Regles

Cada jugador pot escollir el personatge que vol fer servir (amb les seves pròpies característiques personals) i tots voten l’escenari en el que volen lluitar a cada partida.

En els combats, cada jugador té un total de tres vides, i tots han de tractar d’eliminar als demés reduint els seus punts de vida a zero (fet que els hi traurà una vida), i llevant-los totes les vides. Això ho aconsegueixen atacant o traient-los de l’escenari (fet que els hi fa perdre una vida automàticament). Cada jugador, llavors, ha d’evitar ser colpejat pels demés jugadors i així evitar perdre vides.